Държавен вестник, бр. 77, 2017 г., стр. 70

СТР.  70	
Д Ъ Р Ж А В Е Н  В Е С Т Н И К 	
БРОЙ  77
Заявление  за вписване на обстоятелства относно дружество с ограничена отговорност  A4
стр.9/10
  
 І. Заявление А4 за вписване на обстоятелства относно дружество с ограничена отговорност съдържа полета, обединени в групи, в 
които данните се попълват както следва: 
1. група "Идентификация" с единствено поле № 1 "ЕИК и фирма", в което се посочват единният идентификационен код на 
търговеца, по чиято партида се иска вписване, заличаване или обявяване и фирмата на търговеца, като полето не се попълва при подаване на 
заявление за първоначално вписване на търговеца; при заявяване промяна на фирмата, се посочва вече вписаната фирма; 
2. група "Уточнение относно заявлението" със следните полета: 
а) поле "Допълнително заявление" за отбелязване наличието или липсата на допълнително заявление; когато има допълнително 
заявление се отбелязва съответният образец; полето не се попълва при подаване на заявлението по електронен път; 
б) поле "Вид на вписването" за отбелязване на първоначално вписване, пререгистрация или промяна в обстоятелствата; 
3. група "Данни за заявителя" със следните полета: 
а) поле "Име", в което се посочва името на заявителя; 
б) поле "ЕГН/ЛНЧ", в което се посочва единният граждански номер (ЕГН) или личният номер на чужденец (ЛНЧ) на заявителя; 
в) поле "Място на раждане", в което се посочват населеното място и държавата, където заявителят е роден, когато заявителят няма 
ЕГН или ЛНЧ; 
г) поле "Постоянен адрес", в което се посочват държавата, населеното място, пощенският код, областта, общината, районът, 
жилищният комплекс, улицата, номерът на сградата, номерът на входа, номерът на етажа и номерът на апартамента, където е постоянният адрес 
на заявителя, когато заявителят няма ЕГН или ЛНЧ; 
д) поле "Качество на заявителя" за отбелязване едно от следните качества на заявителя: "търговец", „прокурист”, "друго лице в 
предвидените по закон случаи", "адвокат с изрично пълномощно". 
4. група "Основни обстоятелства" със следните полета: 
а) поле № 2 "Фирма", в което се посочва наименованието, под което дружеството извършва търговска дейност без да се посочва 
правната форма; 
б) поле № 4 "Изписване на чужд език", в което се посочва начинът, по който фирмата (включително означението за правната форма) 
се изписва на латиница; попълването на това поле не е задължително; 
в) поле № 5 "Седалище и адрес на управление", в което се посочват държавата, населеното място, пощенският код, областта, 
общината, районът, жилищният комплекс, улицата, номерът на сградата, номерът на входа, номерът на етажа и номерът на апартамента или 
офиса, в който се помещава управлението на дейността на търговеца; по желание може да се посочат телефон, факс, адрес на електронна поща и 
интернет страница; 
г) поле № 5а „Адрес за кореспонденция с НАП на територията на страната“, в което се посочват населеното място, пощенския код, 
областта, общината, района, жилищния комплекс, улицата, номера на сградата, номера на входа, номера на етажа и номера на апартамента или 
офиса;  адрес за кореспонденция с Националната агенция за приходите се посочва в случай, че е различен от адреса на управление; 
д) поле № 6 "Предмет на дейност", в което се посочва предметът на дейността на дружеството с ограничена отговорност; 
е) поле № 6а "Основна дейност по КИД", в което се посочва основната икономическа дейност на търговеца, класифицирана в 
Националната класификация на икономическите дейности, определена съобразно § 1, т. 3 от Закона за регистър БУЛСТАТ; попълването на това 
поле не е задължително; 
ж) поле № 7 "Управители", в което се посочват името и ЕГН/ЛНЧ на управителя/управителите; 
з) поле № 11 "Начин на представляване", в което се отбелязва начинът на представляване ("заедно", "поотделно" или "по друг 
начин", като в този случай се посочва по какъв друг начин се осъществява); това поле не се попълва, когато дружеството се представлява само 
от едно лице; 
и) поле № 16 "Срок на дружеството", в което се посочва датата, на която изтича срокът, за който е учредено дружеството, или се 
описва начинът, по който той се определя, ако в дружествения договор е уговорен срок; 
к) поле № 17 "Специални условия", в което се посочват условията във връзка с учредяването, съществуването и прекратяването на 
дружеството (например цел), а ако дружеството е холдинг или консорциум, това се отбелязва; 
л) поле № 19 "Съдружници", в което се посочват името и ЕГН/ЛНЧ, съответно фирмата/наименованието и ЕИК/кодът по БУЛСТАТ 
на съдружниците, както и размерът на дяловото им участие (това вътрешно поле не е задължително за попълване); 
м) поле № 23 "Едноличен собственик на капитала", в което при еднолично дружество с ограничена отговорност се посочват името и 
ЕГН/ЛНЧ, съответно фирмата/наименованието и ЕИК/кодът по БУЛСТАТ на едноличния собственик на капитала; 
н) поле № 24 "Прехвърляне на дружествен дял", в което се посочват името и ЕГН/ЛНЧ, съответно фирмата/наименованието и ЕИК /
кодът по БУЛСТАТ на прехвърлителя/прехвърлителите; името и ЕГН/ЛНЧ, съответно фирмата/наименованието и ЕИК /кодът по БУЛСТАТ на 
правоприемника/правоприемниците, размерът на дяловото участие и датата, на която е възникнало основанието за прехвърляне на дружествен 
дял; когато се попълва това поле, заявителят задължително попълва и съответните промени в поле № 19 "Съдружници" и/или поле № 23 
"Едноличен собственик на капитала". 
о) поле № 27 "Заличаване на търговеца", в което се отбелязва заявяването за вписване на заличаване на дружеството с ограничена 
отговорност; 
5. група "Капитал" със следните полета: 
а) поле № 31 "Размер", в което се посочва размерът на капитала; 
б) поле № 32 "Внесен капитал", в което се посочва размерът на внесената част от капитала; 
в) поле № 33 "Непарична вноска", в което се посочват видът и стойността на непаричната вноска, ако има такава. 
6. група "Адрес на електронна поща за изпращане на указания и връчване на отказ по чл. 24 от Закона за търговския регистър и 
регистъра на юридическите лица с нестопанска цел и/или адрес на територията на страната за връчване на отказ" със следните полета: 
а) поле "Съгласие за получаване на отказ/указание по електронен път" за отбелязване съгласието или несъгласието на заявителя за 
получаване по електронен път на постановен отказ и дадени указания по заявлението; 
б) поле "Адрес на електронна поща", в което се посочва адресът на електронната поща за изпращане на указания и връчване на 
отказ, ако заявителят е заявил съгласие за получаването им по електронен път;  
в) поле "Адрес на територията на страната за връчване на отказ по чл. 24 от Закона за търговския регистър и регистъра на 
юридическите лица с нестопанска цел", в което се посочват името, съответно фирмата/наименованието на адресата, държавата, населеното 
място, пощенският код, областта, общината, районът, жилищният комплекс, улицата, номерът на сградата, номерът на входа, номерът на етажа 
и номерът на апартамента или офиса; полето се попълва, когато не е заявено съгласие за получаване на отказ по електронен път и заявителят 
желае да получи отказа на адрес, различен от адреса на управление на дружеството; 
7. група "Приложения" със следните полета: 
а) поле "Номер на предходно заявление", в което се посочва входящият номер на заявлението, по което е постановен отказ и от 
което ще се ползват вече представени документи; 
б) поле "Описание" за отбелязване на приложените към заявлението документи и на документите, които ще се ползват от предходно 
заявление; 
8. група "Подпис" с единствено поле за подпис на заявителя. При подаване на заявлението по електронен път, това поле не се 
попълва. 
 
Указания за попълване